Den første prototypen ble presentert i mars 1977, mens produksjonen startet i 1981 (den første modellen rullet av samlebåndet den 21. januar) på DMC-fabrikken i Dunmurry, Nord-Irland. I løpet av produksjonsperioden mellom 1981 og 1982 ble en rekke detaljer endret, så som panser, felger og interiør. Omkring 9 000 eksemplarer ble bygget før produksjonen stoppet sent i 1982, og det regnes at omkring 6 500 av disse fortsatt eksisterer.